เป็นร้านที่อยู่ใกล้บ้าน เห็นตั้งแต่ติดป้ายร้านตามเสาไฟฟ้าในซอย ตั้งแต่ยังไม่มีรีวิวในวงใน จนวันที่มีรีวิวมากมาย กับระดับดาวที่ถือว่าสูงเอาการ เลยคิดว่านี่มันของดีใกล้บ้านเชียวนะ ไม่ไปลองได้ไง

โทรไปจองที่นั่งไว้ก่อนเลย อันนี้เป็นข้อดีนะครับ โทรไปจองล่วงหน้าก่อนก็ดี เพราะทางร้านจะเสิร์ฟอาหารตาม priority ของโต๊ะที่โทรไปจองล่วงหน้าก่อน แต่ถ้าไปหน้างานเลยก็ไม่ได้มีปัญหาอะไรครับ ออกตัวก่อนว่าไม่ได้เป็นผู้เชี่ยวชาญด้านปิ้งย่าง เพราะฉะนั้นไม่สามารถแยกแยะได้ว่าเนื้อโน้นนี้คุณภาพดีขนาดไหน รู้แค่ว่าอร่อย หรือไม่อร่อย ซึ่งคำตอบสำหรับร้านนี้คือ "อร่อย" ครับ มีให้เลือกได้หลากหลาย จัดเตรียมให้อย่างประณีต ของทานเล่นอื่นๆ ก็น่าสนใจไม่ต่างกันเลยครับ ที่เด่นอีกเรื่องคงจะเป็นเรื่องของบริการ ที่เอาใจใส่ลูกค้าได้ทุกโต๊ะ มีการแนะนำการเลือกสั่งอาหารได้ดี เป็นกันเองมากเลยทีเดียว อันนี้ประทับใจครับ

ส่วนตัวขอหักคะแนนในส่วนของซีฟู้ด ยังไม่เด็ดขนาดจะให้ถึงห้าดาวเต็มครับ